**«Салықтың және (немесе) төлемақылардың есептелген сомасы**

**туралы хабарламалардың нысандарын бекіту туралы»**

**Қазақстан Республикасының Қаржы министрі бұйрық жобасын**

(бұдан әрі – Жоба) **қабылдаудың ықтимал қоғамдық-саяси,**

**құқықтық, ақпараттық және өзге де салдарларын**

**БАҒАЛАУ**

**1. Қоғамдық-саяси салдарларды бағалау:**

Жоба халықтың кең ауқымының мүдделеріне әсер ететін немесе қоғамдық-саяси пікірталастар тудыратын өзгерістерді көздемейді. Ол кәсіпкерлік қызметтің ашықтығын арттыруға, салық тәртібін нығайтуға және әділ салық салуды қамтамасыз етуге оң әсерін тигізеді.

Жобаның қабылдануы қоғамда әлеуметтік шиеленіс немесе наразылық туындатпайды. Керісінше, ол салықтық әкімшілендіруді жүзеге асыру және бюджетке салықтар мен өзге де міндетті төлемдерді төлеуден жалтаратын тұлғаларға қатысты уақтылы шаралар қабылдау процесіне бағытталған. Бұл өз кезегінде мемлекеттік институттарға деген сенімді нығайтуға және әділ бәсекелестікті қамтамасыз етуге ықпал етеді.

**2. Құқықтық салдарларды бағалау:**

Жоба Қазақстан Республикасы Салық кодексінің 49-бабының ережелерін іске асыру мақсатында әзірленген. Тиісінше, ол Конституцияға және қолданыстағы өзге де нормативтік құқықтық актілерге қайшы келмейді.

Жоба Қазақстан Республикасы Салық кодекспен көзделген жағдайларда мерзімінде орындалмаған салықтық міндеттеменің орындалуын қамтамасыз ету тәсілдерін қолданғанға дейін салықтық міндеттеменің орындалуын қамтамасыз ету алдын ала шараларын жүзеге асырумен байланысты ақпараттық – ескерту сипаттағы хабарламалардын нысандарын бекітуі болғандықтан, қажетті және негізделген болып табылады. Бұл әкімшілік тәжірибеде құқықтық анықтықты және бірізділікті қамтамасыз етеді.

Жоба салық төлеушілер үшін жаңа міндеттемелер мен шектеулер енгізбейді, тек Қазақстан Республикасының Салық кодексінде көзделген процесті реттейді.

Осылайша, жоба заңнаманы қолдануда құқықтық анықтықты және болжамдылықты нығайтуға ықпал етеді.

**3. Ақпараттық салдарларды бағалау:**

Жобасының ақпараттық салдарлары орташа деңгейде деп бағаланады, өйткені ол Қазақстан Республикасы Салық кодекспен көзделген жағдайларда мерзімінде орындалмаған салықтық міндеттеменің орындалуын қамтамасыз ету тәсілдерін қолданғанға дейін салықтық міндеттеменің орындалуын қамтамасыз ету алдын ала шараларын жүзеге асырумен байланысты ақпараттық – ескерту сипаттағы хабарламалардын нысандарын белгілейді, нәтижесінде бюджетке түсетін түсімдер көлемінің ұлғаюына әкеп соғады және берешектің өсуі болғызбауна мүмкіндік береді.

Сонымен қатар, Медиа жоспарына сәйкес 2025 жылғы қырқүйек айында Мемлекеттік кірістер комитетінің бұл сұрақ бойынша баспасоз релизін жариялау жоспарлануда.

**4. Өзге салдарларды бағалау:**

Жоба республикалық бюджеттен қосымша шығындарды талап етпейді, кәсіпкерлік ортаға, бәсекелестікке немесе экологиялық жағдайға теріс әсер етпейді.

Ұсынылған өзгерістер нормаларды техникалық нақтылауға бағытталған және қандай да бір ұйымдық немесе институционалдық реформаларды көздемейді.

Басқа салдарлар болжанбайды.

**Қазақстан Республикасы**

**Қаржы министрі М. Такиев**